Festival Arirang
<s>Velika masovna gimnastička i umjetnička izvedba Arirang (korejski: 아리랑 축제), znana još i kao Masovne igre Arirang i Festival Arirang, naziv je gimnastičkog i umjetničkog festivala koje se održavaju na Stadionu Prvog maja u Pjongjangu, Sjeverna Koreja.</s><s>Igre uglavnom započinju početkom kolovoza, a završavaju oko 10. rujna.</s><s>Prve igre održale su se 2002. godine i nastavile su biti godišnji događaj do 2005. godine, nakon čega je došlo do jednogodišnje pauze prije nego su nastavljene 2007. godine pa sve do 2013. godine.</s><s>Igre zakazane za 2014. i 2015. su otkazane i nije poznato namjeravaju li sjevernokorejske vlasti nastaviti s njihovim održavanjem.</s>

<s>Sam naziv igara referira na "Arirang", korejsku narodnu priču u kojoj je dvoje ljubavnika rastavljeno od strane zlog velikaša, a koja simbolično predstavlja podjelu Koreje.</s><s>Značaj igara u ideološkom smislu je enorman te one služe za jačanje i poticanje kulta ličnosti sjevernokorejskih vođa i njihovog režima.</s><s>Sudionici su različitih dobi, a neki od njih biraju se već s 5 godina i treniraju kako bi niz godina nastupali na festivali, što im u određenom kontekstu postaje i profesija.</s><s>Igre iz 2007. godine ušle su u Guinnessovu knjigu rekorda kao najveći događaj ovoga tipa.</s>

<s>Nastanci 2002.</s><s>Sjevernokorejska kultura
Sport u Sjevernoj Koreji
Kultura u Pjongjangu
Sport u Pjongjangu
Arirang
Propaganda
Guinnessovi svjetski rekordi</s>

